PROJEKTS

**Latvijas Republikas Saeima**

**Sociālo un darba lietu komisijai**

*Par vienlīdzības principu*

*izdienas pensiju piešķiršanā*

Cien. Barčas kundze!

Ministru kabinets 2017.gada 7.novembra sēdē izskatīja Sociālo un darba lietu komisijas 2017.gada 20.aprīļa vēstuli Nr.142.9/9-25-12/17, kurā Ministru kabinets tika aicināts izvērtēt izdienas pensiju normatīvo regulējumu un izstrādāt grozījumus likumos, lai novērstu izdienas pensiju sistēmā konstatēto nevienlīdzību, nodrošinot vienotu pieeju tiesiskajā regulējumā attiecībā uz liegumu saņemt izdienas pensiju, ja persona atsākusi strādāt profesijā, kas dod tiesības uz izdienas pensiju.

Informēju, ka labklājības ministram uzdots steidzami izveidot darba grupu izdienas pensiju sistēmas sakārtošanai, lai nodrošinātu tās ilgtspēju un efektivitāti, iekļaujot darba grupas sastāvā pārstāvjus no Tieslietu ministrijas, Kultūras ministrijas, Aizsardzības ministrijas, Tieslietu ministrijas, Finanšu ministrijas, Iekšlietu ministrijas, Veselības ministrijas, Izglītības un zinātnes ministrijas, Korupcijas novēršanas un apkarošanas biroja un Valsts kancelejas. Darba grupai jāiesniedz Ministru kabinetā attiecīgi priekšlikumi līdz 2017.gada 29.decembrim.

Ministru prezidents M.Kučinskis

Iesniedzējs: labklājības ministrs J.Reirs